|  |  |  |  |
| --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ**  **ΚΑΙ ΘΡΗΣΚΕΥΜΑΤΩΝ**  ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ  ΚΕΝΤΡΙΚΗΣ ΜΑΚΕΔΟΝΙΑΣ  Δ/ΝΣΗ ΠΡΩΤ/ΘΜΙΑΣ ΕΚΠ/ΣΗΣ  ΑΝΑΤΟΛΙΚΗΣ ΘΕΣΣΑΛΟΝΙΚΗΣ    1ο Δημοτικό Σχολείο Θέρμης | | ΕΠΑΝΑΛΗΨΗ ΠΡΟΣΚΛΗΣΗΣ ΕΝΔΙΑΦΕΡΟΝΤΟΣΘέρμη 21-02-2018Αριθμ. Πρωτ: 50 | |
|  | ΠΡΟΣ: Τουριστικά γραφεία  (μέσω της Διεύθυνσης Π.Ε. Αν. Θεσ/νίκης) |
| Ταχ. Δ/νση: | Μακρυγιάννη 47 |
| Πληροφορίες: | Μαρίνος Γεώργιος |
| Τηλέφωνο: | 2310461221 |
| Φαξ: | 2310805812 |
| Ηλεκτρ. Ταχυδρομείο: | mail@1dim-therm.thess.sch.gr |

**Θέμα: «Πρόσκληση εκδήλωσης ενδιαφέροντος ταξιδιωτικών πρακτορείων για διδακτική επίσκεψη στην Βουλή των Ελλήνων - Αθήνα»**

Ο Διευθυντής του 1ου Δ.Σ Θέρμης ζητά εκδήλωση ενδιαφέροντος από τα τουριστικά γραφεία, για τη διοργάνωση διδακτικής επίσκεψης του σχολείου μας, στη Βουλή των Ελλήνων στην Αθήνα, για τη χρονική περίοδο από 05/05/2018 μέχρι 07/05/2018.

-Η μετάβαση θα γίνει με τρένο (ΟΣΕ) και η επιστροφή με τουριστικά λεωφορεία αρίστης κατάστασης, διαθέσιμα επί 24ώρου βάσεως, από τη στιγμή της άφιξης στην Αθήνα.

- Ώρα αναχώρησης από Θέρμη ( δύο τουριστικά λεωφορεία) για τον Σιδηροδρομικό Σταθμό Θεσσαλονίκης : 06.00

Ώρα αναχώρησης από Θεσσαλονίκη με τρένο : 07.00

Ώρα άφιξης στην Αθήνα: 12.30

- Ώρα επιστροφής στη Θέρμη (τη Δευτέρα 07-05-2018) : 22.00

-Διανυκτερεύσεις 2, το Σάββατο 05 Μαΐου και την Κυριακή 06 Μαΐου 2018, σε 48 δίκλινα και 3 τρίκλινα δωμάτια και μονόκλινα για τους συνοδούς εκπαιδευτικούς.

-Αριθμός μαθητών 53, γονέων/συνοδών 52 και συνοδών εκπαιδευτικών 4 , σύνολο συμμετεχόντων 109. Ο αριθμός των συμμετεχόντων ενδέχεται να διαφοροποιηθεί.

-Διαμονή σε ξενοδοχείο τεσσάρων ή τριών τουλάχιστον αστέρων ( με ημιδιατροφή) στο κέντρο της πόλης ή στην ευρύτερη περιοχή, με εύκολη πρόσβαση στα Μέσα Μαζικής Μεταφοράς (μετρό, ηλεκτρικός κλπ).

-Ξεναγήσεις με επίσημο ξεναγό ή ξεναγούς στην Ακρόπολη, το Μουσείο Ακρόπολης και το Παναθηναϊκό Στάδιο.

**Ενδεικτικό Πρόγραμμα εκδρομής:**

**Σάββατο 05-05-2018:** Αναχώρηση από τη Θέρμη στις 06.00, αναχώρηση από τον σιδηροδρομικό σταθμό Θεσσαλονίκης στις 07.00, άφιξη στην Αθήνα στις 12.30. – Τακτοποίηση στο ξενοδοχείο. 14.30 Επίσκεψη στο Ίδρυμα Σταύρος Νιάρχος. 17.00 ως 19.00 Επίσκεψη στο Μουσείο Ακρόπολης. Βόλτα στην Πλάκα , επιστροφή στο ξενοδοχείο, βραδινό δείπνο.

**Κυριακή 06-05-2018:** 09.00 – 10.30, Επίσκεψη στη Βουλή των Ελλήνων.11.00 με 13.30 Πλατεία Συντάγματος, Παλαιά Βουλή ή στο Μοναστηράκι. Επιστροφή στο ξενοδοχείο, μεσημεριανό φαγητό. 16.00 ως 19.00 Αττικό Ζωολογικό Πάρκο. Επιστροφή στο ξενοδοχείο. 20.30 Βραδινή έξοδος σε ταβέρνα στο Παλαιό Φάληρο. Επιστροφή στο ξενοδοχείο.

Δευτέρα 07-05-2018: 09.30 -11.30 Αρχαιολογικός χώρος Ακρόπολης. 11.30 -14.00 Παναθηναϊκό Στάδιο, Ζάππειο. 14.00 Αναχώρηση από Αθήνα με λεωφορεία. 22.00 Άφιξη στη Θέρμη.

Η προσφορά θα πρέπει να περιέχει και να εξασφαλίζει τα παρακάτω:

* Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού εκπαιδευτικού.
* Διασφάλιση ότι τα λεωφορεία με τα οποία θα πραγματοποιηθεί η εκδρομή, (επιστροφή από Αθήνα) πληρούν τις απαιτούμενες από το νόμο προδιαγραφές για την μεταφορά μαθητών και θα είναι στη διάθεση μαθητών, γονέων/συνοδών και εκπαιδευτικών σε όλη τη διάρκεια της εκδρομής, σύμφωνα με το πρόγραμμα.
* Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού Γραφείου και το ποσό που καθορίζει το σχολείο θα πρέπει να είναι τουλάχιστον 2πλάσιο του συμφωνηθέντος ποσού).
* Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές, δυσμενείς καιρικές συνθήκες κ.λπ.), δεν θα έχει καμία επιβάρυνση το σχολείο.
* Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή χωριστά.
* Το τουριστικό γραφείο μπορεί προαιρετικά να στείλει προσφορά με μετακίνηση μόνο με λεωφορεία και όχι με τρένο του ΟΣΕ
* **Τρόπος πληρωμής:** Μετά την υπογραφή του συμφωνητικού θα δοθεί προκαταβολή το 30% του συμφωνηθέντος ποσού στα μέσα Μαρτίου 2018, το 50% την πρώτη εβδομάδα μετά τις διακοπές του Πάσχα, και μετά το τέλος της εκδρομής το υπόλοιπο 20%, σε συνάρτηση με την καλή εκτέλεση και την τήρηση των προβλεπομένων στη σύμβαση.
* Έκδοση αποδείξεων παροχής υπηρεσιών ονομαστικές για όλους τους συμμετέχοντες χωριστά, το αργότερο μια εβδομάδα μετά το πέρας της εκδρομής.

Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.

Ο διαγωνισμός δεν είναι μόνο μειοδοτικός. Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών ( όπως ζητούνται από την προκήρυξη ), η συνεργασία μας μαζί τους καθώς και η εμπειρία των τουριστικών γραφείων σε πολυήμερες σχολικές εκδρομές. Θα εκτιμηθεί επίσης η προσφορά του ταξιδιωτικού γραφείου σε δωρεάν παροχές προς οικογένειες που αντιμετωπίζουν οικονομική δυσχέρεια.

Με την προσφορά, θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ. Οι προσφορές θα πρέπει να κατατεθούν σε κλειστούς φακέλους ή να σταλούν με e-mail, μέχρι και την Πέμπτη 01/03/2018 και ώρα 13.15 στο γραφείο της Δ/νσης του 1ου Δ.Σ. Θέρμης.

Οι εκπρόθεσμες προσφορές δεν θα ληφθούν υπόψη.

Ο ΔΙΕΥΘΥΝΤΗΣ

ΜΑΡΙΝΟΣ ΓΕΩΡΓΙΟΣ